
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 142
din 29 august 2013

privind modificarea Hotărârii Consiliului Local Sighişoara nr. 12/12.07.2012

Consiliul Local al Municipiului Sighişoara, întrunit în şedinţă ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17.894/14.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Tinand cont de prevederile Hotărârii Consiliului Local Sighişoara privind completarea anexei nr. 4 la Contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012,  modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

 Având în vedere prevederile Hotărârii Consiliului Local Sighişoara nr. 12/12.07.2012 privind aprobarea Organigramei şi a Statului de funcţii ale S.C. Ecoserv Sig S.R.L. Sighişoara;

Având în vedere prevederile Hotărârii Consiliului Local Sighişoara nr. 56/13.09.2012 privind aprobarea preluării adăpostului de câini fără stăpân şi a serviciului aferent aflat în prealabil la S.C. Ecoserv Sig S.R.L. şi trecerea acestuia în cadrul Serviciului Public de Gospodărie din Primăria Sighişoara şi aprobarea încheierii unui Acord de parteneriat cu Asociaţia pentru Drepturile Animalelor;

Luând în considerare încetarea contractului nr. 4/21.08.2012 având ca obiect  închirierea   grupului sanitar situat în incinta Pieţei Agroalimentare din str. Târnavei nr. 29, spaţiu preluat în administrare de către S.C. Ecoserv Sig S.R.L.;

Având în vedere prevederile Actului constitutiv  al S.C. Ecoserv Sig S.R.L., aprobat prin Hotărârea Consiliului Local Sighişoara nr. 105/08.06.2011;
Ţinând cont de prevederile Legii nr. 51/2006, Legea serviciilor comunitare de utilităţi publice, republicată, de prevederile O.G. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003; 
Având în vedere prevederile Legii nr. 31/1990 privind societăţile, republicată, cu modificările şi completările ulterioare şi cele ale O.U.G. nr. 109/2011 privind guvernanţa corporativă a întreprinderilor publice, aşa cum a fost aceasta modificată şi completată prin O.U.G. nr. 51/2013;

Văzând şi Raportul de Specialitate al SC ECOSERV SIG SRL Sighişoara cu nr. 17.893/14.08.2013, prin care se propune aprobarea modificării Hotărârii Consiliului Local Sighişoara nr. 12/12.07.2012 privind  aprobarea Organigramei şi a Statului de Funcţii ale S.C. Ecoserv Sig S.R.L., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2), lit. „a” , art. 45 (1) şi a art. 115 (1) lit. "b" din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă modificarea Hotărârii Consiliului Local Sighişoara nr. 12/12.07.2012 conform anexelor nr. 1 şi nr. 2, care  fac parte integrantă din prezenta.
Art. 2. Cu ducerea la îndeplinire a prevederilor prezentei hotărâri se încredinţează S.C. ECOSERV SIG S.R.L., prin director Maior Gheorghe.
Art. 3. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  
Toth Tivadar   
         Contrasemnează/Avizat pentru legalitate

                                          SECRETAR,




   
       Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului- Judeţul Mureş;

1 ex. Primar;

1 ex. Viceprimar;

1 ex. Secretar;

1 ex. S.C. Ecoserv Sig S.R.L 
7 ex.

